《颂古三十八首》
宋代·释从瑾

踏翻地轴地不动，推倒天关天更高。
稳泛儿船归少室，至今天下起风涛。

作者简介：释从瑾（一一一七～一二○○），号雪庵，俗姓郑，永嘉（今浙江温州）人。住四明天童寺。宁宗庆元六年卒，年八十四。为南岳下十七世，心闻昙贲禅师法嗣。有《颂古集》一卷，收入《续藏经》。《增集续传灯录》卷一有传。今录诗四十一首。